2005R1183 — LV — 19.03.2014 — 013.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES REGULA (EK) Nr. 1183/2005

(2005. gada 18. jūlijs),

ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku







EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 60., 301. un 308. pantu, ņemot vērā Kopējo nostāju 2005/440/KĀDP (2005. gada 13. jūnijs) par ierobežojošiem pasākumiem pret Kongo Demokrātisko Republiku ( 1 ), ņemot vērā Komisijas priekšlikumu, ņemot vērā Eiropas Parlamenta atzinumu ( 2 ), tā kā: (1) Ievērojot ieroču ilgstošu nelikumīgu plūsmu Kongo Demokrātiskajā Republikā, ANO Drošības padome, rīkojoties saskaņā ar Apvienoto Nāciju Organizācijas Statūtu VII nodaļu, 2005. gada 18. aprīlī pieņēma Rezolūciju 1596 (2005), ar kuru inter alia paredz ierobežojošus finanšu pasākumus pret Apvienoto Nāciju Organizācijas Sankciju komitejas noteiktām personām, kuras pārkāpj ieroču embargo attiecībā uz Kongo Demokrātisko Republiku, kas noteikts ar ANO Drošības padomes Rezolūciju 1493 (2003) un 1596 (2005). (2) Kopējā nostāja 2005/440/KĀDP inter alia paredz īstenot ierobežojošus finanšu pasākumus pret Apvienoto Nāciju Organizācijas Sankciju komitejas noteiktām personām. Šie pasākumi atbilst Līguma darbības jomai. Lai nepieļautu konkurences traucējumus, Kopienas pasākumi jāīsteno tiktāl, ciktāl tie attiecas uz Kopienu. Šajā regulā saskaņā ar Līgumā paredzētajiem nosacījumiem Kopienas teritorija ietver to dalībvalstu teritorijas, uz kurām attiecas Līgums. (3) Lietderības labad Komisijai būtu jāpiešķir tiesības grozīt šīs regulas pielikumus. (4) Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā tās publicēšanas dienā. (5) Ar Līguma 60. un 301. pantu Padomei ir dotas tiesības noteiktos apstākļos veikt pasākumus, ar kuriem var pārtraukt vai samazināt maksājumus vai kapitāla apriti un ekonomiskās attiecības ar trešām valstīm. Šajā regulā paredzētie pasākumi, kas attiecas arī uz fiziskām personām, kuras nav tieši saistītas ar trešās valsts valdību, ir vajadzīgi, lai sasniegtu šo Kopienas mērķi, un ar Līguma 308. pantu Padomei ir dotas tiesības veikt šādus pasākumus, ja Līgumā nav paredzētas citas īpašas pilnvaras, tā kā: IR PIEŅĒMUSI ŠO REGULU.







1. pants

Šajā regulā lieto šādas definīcijas:

1) “Sankciju komiteja” ir Apvienoto Nāciju Organizācijas Drošības padomes komiteja, kas izveidota saskaņā ar ANO Drošības padomes Rezolūcijas 1533 (2004) 8. punktu;

2) “līdzekļi” ir jebkāda veida finanšu aktīvi un ieguvumi, tostarp šādi līdzekļi, bet ne tikai: a) skaidra nauda, čeki, prasījumi skaidrā naudā, vekseļi, maksājumu uzdevumi un citi maksāšanas līdzekļi; b) noguldījumi finanšu iestādēs vai citās iestādēs, kontu atlikumi, parādi un parādsaistības; c) publiski vai privāti tirgojami vērtspapīri un parāda instrumenti, tostarp akcijas un kapitāla daļas, vērtspapīru sertifikāti, obligācijas, parādzīmes, galvojumi, ķīlu zīmes un derivatīvu līgumi; d) procenti, dividendes vai citi ienākumi no aktīviem, kā arī to uzkrātās vai radītās vērtības; e) kredīti, ieskaita tiesības, garantijas, saistību izpildes garantijas vai citas finanšu saistības; f) akreditīvi, konosamenti, pārvedu vekseļi; g) dokumenti, kas apliecina līdzdalību fondos vai finanšu resursos; h) jebkādi citi eksporta finansēšanas instrumenti;

3) “līdzekļu iesaldēšana” ir aizliegums veikt jebkādu līdzekļu kustību, pārvedumus, grozījumus, izmantošanu, piekļūt tiem vai veikt tādas darbības ar līdzekļiem, kuru rezultātā jebkādā veidā mainītos to apjoms, summa, atrašanās vieta, īpašnieks, valdītājs, raksturīgās iezīmes vai galamērķis, vai rastos citas pārmaiņas, kas ļautu izmantot līdzekļus, tostarp veikt vērtspapīru portfeļa pārvaldību;

4) “saimnieciskie resursi” ir jebkāda veida materiāli vai nemateriāli, kustami vai nekustami aktīvi, kas nav līdzekļi, bet kurus var izmantot, lai iegūtu līdzekļus, preces vai pakalpojumus;

5) “saimniecisko resursu iesaldēšana” ir aizliegums tos jebkādā veidā izmantot, lai iegūtu līdzekļus, preces vai pakalpojumus, tostarp – bet ne tikai – pārdodot, iznomājot vai ieķīlājot šos saimnieciskos resursus.

2. pants

1. Tiek iesaldēti visi līdzekļi un saimnieciskie resursi, kas ir to fizisko vai juridisko personu, vienību vai struktūru īpašumā, valdījumā vai turējumā, kuras uzskaitītas I pielikumā.

2. Nekādi līdzekļi vai saimnieciskie resursi nav tieši vai netieši pieejami I pielikumā minētajām fiziskajām vai juridiskajām personām, vienībām vai struktūrām, un tās no tiem negūst labumu.

3. Ir aizliegta apzināta un tīša dalība darbībās, kuru mērķis vai sekas – tieši vai netieši – ir 1. un 2. punktā minēto pasākumu apiešana.

▼M14

2.a pants

▼M16

1. Regulas I pielikumā iekļauj fiziskas vai juridiskas personas, vienības vai struktūras, ko Sankciju komiteja vai ANO Drošības padome norādījusi kā:

a) personas vai vienības, kas rīkojas, pārkāpjot ieroču embargo un citus saistītus pasākumus, kuri minēti Padomes Lēmuma 2010/788/KĀDP ( 3 ) 1. pantā un Padomes Regulas (EK) Nr. 889/2005 ( 4 ) 2. pantā;

b) Kongo Demokrātiskajā Republikā (KDR) darbojošos ārzemju bruņoto grupu politiskos un militāros vadītājus, kas kavē atbruņošanos un šīm grupām piederošo kaujinieku brīvprātīgu repatriāciju vai pārcelšanos;

c) Kongo kaujinieku grupu, tostarp to grupu, kuras saņem atbalstu ārpus KDR, politiskos un militāros vadītājus, kas kavē savu kaujinieku dalību atbruņošanās, demobilizācijas un reintegrācijas procesā;

d) personas vai vienības, kas darbojas KDR un kas bruņotos konfliktos iesaista vai izmanto bērnus, pārkāpjot attiecīgos starptautiskos tiesību aktus;

e) personas vai vienības, kas darbojas KDR un veic tādu darbību plānošanu, vadīšanu vai līdzdalību tajās, kuras vērstas pret bērniem vai sievietēm bruņotu konfliktu situācijās, tostarp nogalināšanu un sakropļošanu, izvarošanu un citu seksuālu vardarbību, nolaupīšanu, piespiedu pārvietošanu, un uzbrukumus skolām un slimnīcām;

f) personas vai vienības, kas traucē piekļuvi humānajai palīdzībai vai tās sniegšanu KDR;

g) personas vai vienības, kas, nelikumīgi tirgojot dabas resursus, tostarp zeltu vai savvaļas dzīvniekus, kā arī savvaļas dzīvnieku produktus, atbalsta bruņotas grupas KDR;

h) personas vai vienības, kas darbojas norādītās personas vai vienības vārdā vai kas darbojas tādas vienības vārdā vai tās vadībā, kura pieder norādītajai personai vai vienībai vai kuru šāda persona vai vienība kontrolē;

i) personas vai vienības, kas plāno, vada, finansiāli atbalsta uzbrukumus Apvienoto Nāciju Organizācijas Stabilizācijas misijas KDR (MONUSCO) miera uzturēšanas spēkiem vai piedalās šajos uzbrukumus;

j) personas vai vienības, kas sniedz finansiālu, materiālu vai tehnoloģisku atbalstu vai nodrošina preces vai pakalpojumus norīkotās personas vai vienības atbalstam.

▼M14

2. Regulas I pielikumā norāda ANO DP vai sankciju komitejas sniegto pamatojumu fizisku vai juridisku personu, grupu, uzņēmumu un vienību iekļaušanai sarakstā.

3. Regulas I pielikumā norāda arī ANO DP vai sankciju komitejas sniegto informāciju, ja tāda pieejama, kas vajadzīga attiecīgo fizisko vai juridisko personu, grupu, uzņēmumu un vienību identificēšanai. Attiecībā uz fiziskām personām šāda informācija var būt vārdi, tostarp pieņemtie vārdi, dzimšanas datums un vieta, valstspiederība, pases un personas apliecības numurs, dzimums, adrese, ja tā zināma, un amats vai profesija. Attiecībā uz juridiskām personām, grupām, uzņēmumiem un vienībām šāda informācija var būt nosaukums, reģistrācijas vieta un datums, reģistrācijas numurs un uzņēmējdarbības vieta. Regulas I pielikumā norāda arī dienu, kad ANO DP vai sankciju komiteja to ir iekļāvusi sarakstā.

▼B

3. pants

1. Atkāpjoties no 2. panta, II pielikumā uzskaitītās dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tās uzskata par atbilstošiem, ja tās ir konstatējušas, ka attiecīgie līdzekļi vai saimnieciskie resursi ir:

a) nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, medikamentiem un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

b) paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

c) paredzēti vienīgi komisijas maksai vai apkalpošanas maksai par iesaldēto līdzekļu vai iesaldēto saimniecisko resursu turēšanu vai pārvaldību;

ar nosacījumu, ka attiecīgā dalībvalsts Sankciju komitejai ir paziņojusi par šo nodomu un Sankciju komiteja nav izteikusi iebildumus divu dienu laikā pēc paziņojuma saņemšanas.

2. Atkāpjoties no 2. panta, II pielikumā uzskaitītās dalībvalstu kompetentās iestādes var atļaut atsevišķu iesaldēto līdzekļu vai saimniecisko resursu atbrīvošanu vai darīt tos pieejamus, ja tās ir konstatējušas, ka līdzekļi vai saimnieciskie resursi ir nepieciešami ārkārtas izdevumiem, ar nosacījumu, ka dalībvalsts par šo nodomu ir paziņojusi Sankciju komitejai un šī komiteja to ir apstiprinājusi.

4. pants

Atkāpjoties no 2. panta, II pielikumā uzskaitītās dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu, ja ievēroti šādi nosacījumi:

a) uz līdzekļiem vai saimnieciskajiem resursiem attiecas tiesvedībā, administratīvā tiesvedībā vai šķīrējtiesā noteiktas aizturējuma tiesības, kas noteiktas pirms 2005. gada 18. aprīļa, vai tiesvedībā, administratīvā tiesvedībā vai šķīrējtiesā pieņemts spriedums, kas pasludināts pirms minētā datuma;

b) līdzekļus vai saimnieciskos resursus izmantos vienīgi to prasījumu dzēšanai, kurus nodrošina šādas aizturējuma tiesības vai kuri šādā spriedumā atzīti par pamatotiem, atbilstīgi attiecīgajiem normatīvajiem aktiem, kas reglamentē to personu tiesības, kurām ir šādi prasījumi;

c) aizturējuma tiesības vai spriedums nav pieņemts par labu kādai no personām, vienībām vai struktūrām, kas uzskaitītas I pielikumā;

d) aizturējuma tiesību vai sprieduma atzīšana nav pretrunā attiecīgās dalībvalsts sabiedriskajai kārtībai;

e) dalībvalsts ir paziņojusi par aizturējuma tiesībām vai spriedumu Sankciju komitejai.

5. pants

1. Šīs regulas 2. panta 2. punktu nepiemēro šādiem ieskaitījumiem iesaldētajos kontos:

a) procentiem vai citiem ieņēmumiem no šiem kontiem, vai

b) maksājumiem, kuri paredzēti līgumā, nolīgumos vai saistībās, kas noslēgtas vai radušās pirms dienas, kad uz šiem kontiem attiecināja šo regulu,

ja šādi procenti, citi ieņēmumi un maksājumi ir iesaldēti saskaņā ar 2. panta 1. punktu.

2. Šīs regulas 2. panta 2. punkts neliedz finanšu iestādēm vai kredītiestādēm, kas saņem līdzekļus, kurus trešās personas pārskaita I pielikumā minēto personu, vienību vai struktūru kontos, kreditēt iesaldētos kontus, ar nosacījumu, ka jebkurus ieskaitījumus šādos kontos arī iesaldēs. Finanšu iestāde vai kredītiestāde nekavējoties paziņo par šādiem pārskaitījumiem kompetentajām iestādēm.

6. pants

1. Neskarot attiecīgos noteikumus par ziņojumiem, konfidencialitāti un profesionālo noslēpumu un Līguma 284. pantu, fiziskās un juridiskās personas, vienības un struktūras:

a) nekavējoties sniedz visu informāciju, kas varētu veicināt šīs regulas ievērošanu, piemēram, informāciju par kontiem un summām, kas iesaldētas saskaņā ar 2. pantu, II pielikumā uzskaitītajām to dalībvalstu kompetentajām iestādēm, kurās tās ir reģistrētas vai atrodas, un tieši vai ar šo kompetento iestāžu starpniecību nodod šādu informāciju Komisijai;

b) sadarbojas ar II pielikumā uzskaitītajām kompetentajām iestādēm, veicot šādas informācijas pārbaudi.

2. Jebkuru papildu informāciju, ko Komisija saņēmusi tieši, dara pieejamu attiecīgās dalībvalsts kompetentajām iestādēm.

3. Jebkuru informāciju, kas sniegta vai saņemta saskaņā ar 1. un 2. punktu, izmanto vienīgi tam nolūkam, kādam tā tika sniegta vai saņemta.

7. pants

Līdzekļu vai saimniecisko resursu iesaldēšana vai piekļuves atteikums, kas veikts godprātīgi, pamatojoties uz to, ka šāda rīcība ir saskaņā ar šo regulu, nerada pamatu nekādu atbildību fiziskām vai juridiskām personām, vienībām vai struktūrām, kas to īsteno, vai to vadītājiem vai darbiniekiem, ja vien nav pierādīts, ka līdzekļi un saimnieciskie resursi iesaldēti nolaidības dēļ.

8. pants

Komisija un dalībvalstis nekavējoties informē viena otru par pasākumiem, kas veikti saskaņā ar šo regulu, un sniedz viena otrai jebkādu citu to rīcībā esošu attiecīgu informāciju saistībā ar šo regulu, jo īpaši informāciju par pārkāpumiem un izpildes problēmām, un spriedumiem, ko pieņēmušas attiecīgo valstu tiesas.

▼M14

9. pants

1. Ja ANO DP vai sankciju komiteja norīko fizisku vai juridisku personu, grupu, uzņēmumu vai vienību, Padome šādu fizisko vai juridisko personu, grupu, uzņēmumu un vienību iekļauj I pielikumā.

2. Padome savu lēmumu, tostarp pamatojumu iekļaušanai sarakstā, dara zināmu 1. punktā minētajai fiziskajai vai juridiskajai personai, grupai, uzņēmumam vai vienībai vai nu tieši, ja adrese ir zināma, vai arī publicējot paziņojumu, dodot iespēju šādai fiziskajai vai juridiskajai personai, grupai, uzņēmumam vai vienībai iesniegt savus apsvērumus.

3. Ja ir iesniegti apsvērumi vai jauni būtiski pierādījumi, Padome pārskata savu lēmumu un informē attiecīgo fizisko vai juridisko personu, grupu, uzņēmumu vai vienību.

4. Ja Drošības padome vai Sankciju komiteja nolemj svītrot no saraksta fizisku vai juridisku personu, grupu, uzņēmumu vai vienību vai grozīt sarakstā iekļautas fiziskas vai juridiskas personas, grupas, uzņēmuma vai vienības identifikācijas informāciju, Padome attiecīgi groza I pielikumu.

5. Komisija ir pilnvarota grozīt II pielikumu, pamatojoties uz dalībvalstu sniegto informāciju.

▼B

10. pants

Dalībvalstis paredz noteikumus par sankcijām, kas piemērojamas par šīs regulas noteikumu pārkāpumiem, un veic visus vajadzīgos pasākumus, lai nodrošinātu to īstenošanu. Paredzētajām sankcijām jābūt efektīvām, samērīgām un preventīvām.

Dalībvalstis par šiem noteikumiem ziņo Komisijai tūlīt pēc šīs regulas stāšanās spēkā, kā arī par jebkādiem turpmākiem grozījumiem.

11. pants

Šo regulu piemēro:

a) Kopienas teritorijā, tostarp tās gaisa telpā;

b) jebkurā lidmašīnā vai uz kuģa, kas atrodas kādas dalībvalsts jurisdikcijā;

c) attiecībā uz jebkuru personu Kopienas teritorijā vai ārpus tās, kurai ir kādas dalībvalsts valstspiederība;

d) attiecībā uz jebkuru juridisku personu, vienību vai struktūru, kas reģistrēta vai izveidota saskaņā ar kādas dalībvalsts tiesību aktiem;

e) attiecībā uz jebkuru juridisku personu, vienību vai struktūru, kas Kopienā veic uzņēmējdarbību.

12. pants

Šī regula stājas spēkā dienā, kad to publicē Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M10









I PIELIKUMS

Regulas 2. pantā minēto fizisko un juridisko personu, vienību un struktūru saraksts

A. FIZISKAS PERSONAS

1. Frank Kakolele Bwambale (alias: a) Frank Kakorere; b) Frank Kakorere Bwambale). Valstspiederība: Kongo. Amats: FARDC ģenerālis (bez amata kopš 2011. gada jūnija). Cita informācija: a) 2008. gada janvārī atstāja CNDP (Congrès National pour la Défense du Peuple); b) no 2011. jūnija uzturas Kinšasā, KDR; c) kopš 2010. gada iesaistīts darbībās saistībā ar KDR valdības programmu Programme de Stabilisation et Reconstruction des Zones Sortant des Conflits Armés (STAREC), tostarp piedalījies STAREC misijā Goma un Beni 2011. gada martā; d) bijušais RCD-ML līderis. 5. panta 1. punkta b) apakšpunktā minētais paziņošanas datums: 10.11.2005.

2. Jérôme Kakwavu Bukande (alias a) Jérôme Kakwavu ; b) Commandant Jérôme). Tituls: ģenerālis. Valstspiederība: Kongo. Cita informācija: a) bijušais UCD/FAPC vadītājs; b) no 2011. jūnija apcietinājumā Makala cietumā Kinšasā. 5. panta 1. punkta b) apakšpunktā minētais paziņošanas datums: 10.11.2005.

3. Gaston Iyamuremye (alias: a) Rumuli; b) Byiringiro Victor Rumuli; c) Victor Rumuri; d) Michel Byiringiro). Dzimšanas datums: 1948. g. Dzimšanas vieta: a) Musanze apgabals (Ziemeļu province), Ruanda; b) Ruhengeri, Ruanda. Tituls: brigādes ģenerālis. Amats: a) FDLR priekšsēdētājs, b) FDLR-FOCA 2. priekšsēdētāja vietnieks. Valstspiederība: Ruandas. Cita informācija: a) no 2011. gada galvenā darbības vieta ir Kalonge, Ziemeļu Kivu province; b) saskaņā ar vairākiem avotiem, tostarp ANO DP KDR Sankciju komitejas ekspertu grupas datiem, Gaston Iyamuremye ir FDLR otrais viceprezidents un tiek uzskatīts par vienu no FDLR militārās un politiskās vadības svarīgākajām personām; c) Gaston Iyamuremye vadīja Ignace Murwanashyaka (FDLR prezidents) biroju Kibua, KDR, līdz 2009. gada decembrim. 5. panta 1. punkta b) apakšpunktā minētais paziņošanas datums: 23.12.2010.

4. Germain Katanga . Tituls: ģenerālis. Valstspiederība: Kongo. Cita informācija: a) Kongo DR valdība 18.10.2007. viņu nodeva Starptautiskajai krimināltiesai (ICC); b) FRPI vadītājs. 5. panta 1. punkta b) apakšpunktā minētais paziņošanas datums: 10.11.2005.

5. Thomas Lubanga . Dzimšanas vieta: Ituri, KDR. Cita informācija: a) Kongo iestādes 17.3.2006. viņu nodeva ICC; b) UPC/L priekšsēdētājs. 5. panta 1. punkta b) apakšpunktā minētais paziņošanas datums: 10.11.2005.

6. Khawa Panga Mandro (alias a) Kawa Panga; b) Kawa Panga Mandro; c) Kawa Mandro; d) Yves Andoul Karim; e) Chief Kahwa; f) Kawa); g) Mandro Panga Kahwa; h) Yves Khawa Panga Mandro). Dzimšanas datums: 20.8.1973. Dzimšanas vieta: Bunia, KDR. Valstspiederība: Kongo. Cita informācija: a) Kongo iestādes viņu arestēja 2005. gada oktobrī, Kisangani Apelācijas tiesa viņu attaisnoja, vēlāk viņš tika nodots tiesu iestādēm Kinšasā sakarā ar jaunām apsūdzībām; b) no 2011. jūnija apcietinājumā Makala centrālajā cietumā Kinšasā; c) bijušais PUSIC priekšsēdētājs. 5. panta 1. punkta b) apakšpunktā minētais paziņošanas datums: 10.11.2005.

7. Callixte Mbarushimana . Dzimšanas datums: 24.7.1963. Dzimšanas vieta: Ndusu/Ruhengeri, Ziemeļu province, Ruanda. Valstspiederība: Ruandas. Cita informācija: a) pamatojoties uz Starptautiskās Krimināltiesas orderi, 2010. gada 3. oktobrī Parīzē aizturēts par kara noziegumiem un noziegumiem pret cilvēci, ko Ruandas atbrīvošanās spēku (FDLR) vienības izdarījušas 2009. gadā Kivu, un 2011. gada 25. janvārī nosūtīts uz Hāgu; b) pirms aizturēšanas bija Ruandas atbrīvošanās spēku (FDLR) izpildsekretārs un FDLR militārās virspavēlniecības vadītāja vietnieks. 5. panta 1. punkta b) apakšpunktā minētais paziņošanas datums: 21.3.2009.

8. Iruta Douglas Mpamo (alias a) Mpano; b) Douglas Iruta Mpamo). Dzimšanas datums: a) 28.12.1965.; b) 29.12.1965. Dzimšanas vieta: a) Bashali, Masisi, KDR (saistībā ar a) punktā minēto dzimšanas datumu); b) Goma, KDR (saistībā ar b) punktā minēto dzimšanas datumu); c) Uvira). Valstspiederība: Kongo. Cita informācija: a) no 2011. jūnija uzturas Gisenyi Ruandā; b) uzņēmumu Compagnie Aérienne des Grands Lacs un Great Lakes Business Company īpašnieks/vadītājs. 5. panta 1. punkta b) apakšpunktā minētais paziņošanas datums: 10.11.2005.

9. Sylvestre Mudacumura (alias a) Radja; b) Mupenzi Bernard; c) General Major Mupenzi; d) General Mudacumura). Amats: a) FDLR-FOCA militārais komandieris; b) FOCA vadītāja pirmais politiskais vietnieks un virspavēlniecības vadītājs. Valstspiederība: Ruandas. Cita informācija: kopš 2011. gada jūnija pamata dzīvesvieta ir Kikoma mežs, netālu no Bogoyi, Valikale, Ziemeļkivu. 5. panta 1. punkta b) apakšpunktā minētais paziņošanas datums: 10.11.2005.

10. Leodomir Mugaragu (alias: a) Manzi Leon; b) Leo Manzi). Dzimšanas datums: a) 1954.; (b) 1953. Dzimšanas vieta: a) Kigali, Ruanda; b) Rushashi (Ziemeļu province), Ruanda. Amats: FDLR-FOCA štāba priekšnieks, atbildīgais par pārvaldi. Cita informācija: a) saskaņā ar neoficiālām un oficiālām ziņām Leodomir Mugaragu ir Abacunguzi bruņoto spēku (FOCA) – Ruandas atbrīvošanās spēku (FDLR) militāra atzara – štāba priekšnieks; b) saskaņā ar oficiālām ziņām Mugaragu ir vecākais plānotājs militārām operācijām, ko FDLR veic KDR austrumos; c) kopš 2011. gada jūnija pamata dzīvesvieta ir FDLR štābā Kikoma mežā, Bogoyi, Valikale, Ziemeļkivu. 5. panta 1. punkta b) apakšpunktā minētais paziņošanas datums: 23.12.2010.

11. Leopold Mujyambere (alias a) Musenyeri; b) Achille; c) Frere Petrus Ibrahim. Dzimšanas datums: a) 17.3.1962.; b) 1966. gads (pieņēmums). Dzimšanas vieta: Kigali, Ruanda. Valstspiederība: Ruandas. Cita informācija: a) kopš 2011. gada jūnija – komandieris FDLR-FOCA Dienvidkivu operatīvajam sektoram, ko šobrīd dēvē par “Amazon”; b) pamata dzīvesvieta ir Nyakaleke (dienvidaustrumos no Mvengas, Dienvidkivu). 5. panta 1. punkta b) apakšpunktā minētais paziņošanas datums: 21.3.2009.

12. Ignace Murwanashyaka (alias Ignace). Tituls: Dr. Dzimšanas datums: 14.5.1963. Dzimšanas vieta: a) Butera, Ruanda; b) Ngoma, Butare, Ruanda. Valstspiederība: Ruandas. Cita informācija: a) FDLR priekšsēdētājs un FDLR bruņoto spēku virspavēlnieks; b) 2009. gada 17. novembrī viņu aizturēja Vācijas iestādes. 5. panta 1. punkta b) apakšpunktā minētais paziņošanas datums: 10.11.2005.

13. Straton Musoni (alias I.O. Musoni). Dzimšanas datums: a) 6.4.1961.; b) 4.6.1961. Dzimšanas vieta: Mugambazi, Kigali, Ruanda. Valstspiederība: Ruandas. Cita informācija: a) 2009. gada 17. novembrī viņu aizturēja Vācijas iestādes; b) vairs nav FDLR vadītāja pirmais vietnieks. 5. panta 1. punkta b) apakšpunktā minētais paziņošanas datums: 13.4.2007.

14. Jules Mutebutsi (alias a) Jules Mutebusi; b) Jules Mutebuzi; c) pulkvedis Mutebutsi). Dzimšanas vieta: 1964. gads, Minembwe, South Kivu (Dienvidkivu), KDR. Valstspiederība: Kongo. Cita informācija: a) bijušais FARDC desmitā militārā reģiona komandiera vietnieks; b) 2007. gada decembrī viņu aizturējušas Ruandas iestādes un kopš tā laika dzīvo Kigali daļējā brīvībā (viņam nav atļauts atstāt valsti). 5. panta 1. punkta b) apakšpunktā minētais paziņošanas datums: 10.11.2005.

15. Mathieu Chui Ngudjolo (alias Cui Ngudjolo). Cita informācija: a) MONUC viņu arestēja Bunia 2003. gada oktobrī; b) Kongo DR valdība 2008. gada 7. februārī viņu nodeva Starptautiskajai krimināltiesai. 5. panta 1. punkta b) apakšpunktā minētais paziņošanas datums: 10.11.2005.

16. Floribert Ngabu Njabu (alias a) Floribert Njabu; b) Floribert Ndjabu; c) Floribert Ngabu; d) Ndjabu). Cita informācija: a) FNI priekšsēdētājs; b) kopš 2005. gada marta atrodas mājas arestā Kinšasā; c) 2011. gada 27. martā nosūtīts uz Hāgu, lai liecinātu Starptautiskās Krimināltiesas procesos. 5. panta 1. punkta b) apakšpunktā minētais paziņošanas datums: 10.11.2005.

17. Laurent Nkunda (alias a) Laurent Nkunda Bwatare; b) Laurent Nkundabatware; c) Laurent Nkunda Mahoro Batware; d) Laurent Nkunda Batware; e) ģenerālis Nkunda; f) Nkunda Mihigo Laurent; g) Chairman; h) Papa Six). Dzimšanas datums: a) 6.2.1967.; b) 2.2.1967. Dzimšanas vieta: North Kivu/Rutshuru, KDR (attiecas uz dzimšanas datumu a)). Valstspiederība: Kongo. Cita informācija: a) bijušais RCD-G ģenerālis; b) Nacionālā tautas aizsardzības kongresa dibinātājs 2006. gadā; c) vecākais virsnieks, Congolese Democracy-Goma (RCD-G) aktīvists no 1998. līdz 2006. gadam; d) Ruandas Patriotiskās frontes (RPF) virsnieks no 1992. līdz 1998. gadam; e) Ruandas varas iestādes viņu aizturēja Ruandā 2009. gada janvārī un atbrīvoja no CNDP komandiera amata; f) atrodas mājas arestā Kigali. 5. panta 1. punkta b) apakšpunktā minētais paziņošanas datums: 10.11.2005.

18. Félicien Nsanzubukire (alias Fred Irakeza). Amats: FDLR-FOCA pirmā bataljona vadītājs (darbojas Dienvidkivu Uvira-Sange apgabalā). Dzimšanas datums: 1967. gads. Dzimšanas vieta: Murama, Kinyinya, Rubungo, Kigali, Ruanda. Valstspiederība: Ruandas. Cita informācija: a) FDLR loceklis vismaz kopš 1994. gada un darbojas KDR austrumos kopš 1998. gada oktobra; b) kopš 2011. gada jūnija pamata dzīvesvieta ir Magunda, Mvengas apkārtnē Dienvidkivu. 5. panta 1. punkta b) apakšpunktā minētais paziņošanas datums: 23.12.2010.

19. Pacifique Ntawunguka (alias a) pulkvedis Omega; b) Nzeri; c) Israel; d) Pacifique Ntawungula). Amats: komandieris, FDLR-FOCA operatīvais sektors Ziemeļkivu SONOKI. Dzimšanas datums: a) 1.1.1964.; b) 1964. gads (pieņēmums). Dzimšanas vieta: Gaseke, Gisenyi province, Ruanda. Valstspiederība: Ruandas. Cita informācija: kopš 2011. gada jūnija pamata dzīvesvieta ir Matembe Ziemeļkivu provincē. 5. panta 1. punkta b) apakšpunktā minētais paziņošanas datums: 21.3.2009.

20. James Nyakuni . Valstspiederība: Ugandas. 5. panta 1. punkta b) apakšpunktā minētais paziņošanas datums: 10.11.2005.

21. Stanislas Nzeyimana (alias a) Deogratias Bigaruka Izabayo; b) Bigaruka; c) Bigurura; d) Izabayo Deo; e) Jules Mateso Mlamba). Amats: FDLR-FOCA komandiera vietnieks. Dzimšanas datums: a) 1.1.1966.; b) 1967. (pieņēmums); c) 28.8.1966. Dzimšanas vieta: Mugusa (Butare), Ruanda. Valstspiederība: Ruandas. Cita informācija: kopš 2011. gada jūnija pamata dzīvesvieta ir Mukoberwa Ziemeļkivu provincē. 5. panta 1. punkta b) apakšpunktā minētais paziņošanas datums: 21.3.2009.

22. Dieudonné Ozia Mazio (alias a) Ozia Mazio; b) Omari; c) Mr Omari). Amats: Kongo Uzņēmumu federācijas (FEC) prezidents Aru teritorijā. Dzimšanas datums: 6.6.1949. Dzimšanas vieta: Ariwara, KDR. Valstspiederība: Kongo. Cita informācija: tiek uzskatīts, ka miris Ariwara2008. gada 23. septembrī. 5. panta 1. punkta b) apakšpunktā minētais paziņošanas datums: 10.11.2005.

23. Bosco Taganda (alias a) Bosco Ntaganda; b) Bosco Ntagenda; c) General Taganda; d) Lydia; e) Terminator; f) Tango; g) Tango Romeo; h) Major. Tituls: brigādes ģenerālis. Amats: de facto komandiera vietnieks secīgās pret FDLR vērstās operācijās Umoja Wetu, Kimia II un Amani Leo, kuras notika Ziemeļkivu un Dienvidkivu (kopš 2009. gada janvāra). Valstspiederība: Kongo. Dzimšanas datums: a) 1973.; b) 1974. Dzimšanas vieta: Bigogwe, Ruanda. Cita informācija: a) bērnībā pārcēlās uz Nyamitaba Masisi teritorijā, Ziemeļkivu provincē; b) kopš 2011. gada jūnija dzīvo Gomā, un viņam pieder lielas saimniecības Ngungu apvidū, Masisi teritorijā, Ziemeļkivu provincē; c) pēc Ituri miera nolīguma ar prezidenta 2004. gada 11. decembra dekrētu iecelts par FARDC brigādes ģenerāli; d) sākotnēji bija CNDP štāba priekšnieks un kļuva par CNDP militāro komandieri, kad 2009. gada janvāri tika apcietināts Laurent Nkunda; e) UPC/L militārais komandieris; f) CNDP štāba priekšnieks. 5. panta 1. punkta b) apakšpunktā minētais paziņošanas datums: 10.11.2005.

24. Innocent Zimurinda (alias Zimulinda). Tituls: pulkvežleitnants. Dzimšanas datums: a) 1.9.1972.; b) 1975. Dzimšanas vieta: Ngungu, Masisi teritorija, Ziemeļu Kivu province, KDR. Tituls: pulkvedis. Valstspiederība: Kongo. Cita informācija: a) 2009. gadā iesaistījās FARDC kā pulkvežleitnants, brigādes komandieris FARDC Kimia II operācijā Ngungu apvidū; b) 2009. gada jūlijā tika paaugstināts par pulkvedi un kļuva par FARDC Ngungu sektora un vēlāk arī Kitchanga sektora komandieri FARDC Kimia II un Amani Leo operācijās; c) kaut gan viņa vārds neparādās KDR prezidenta 2010. gada 31. decembra pavēlē, ar ko ieceļ augsta ranga FARDC virsniekus, viņš de facto saglabāja komandiera amatu FARDC 22. sektorā Kitchanga un valkā nesen piešķirto FARDC ranga apliecinājumu un uniformu. 5. panta 1. punkta b) apakšpunktā minētais paziņošanas datums: 23.12.2010.

▼M11

25. Jamil Mukulu (alias a) Professor Musharaf, b) Steven Alirabaki, c) David Kyagulanyi, d) Musezi Talengelanimiro, e) Mzee Tutu, f) Abdullah Junjuaka, g) Alilabaki Kyagulanyi, h) Hussein Muhammad, i) Nicolas Luumu, j) Talengelanimiro. Dzimšanas datums: a) 1965. gads, b) 1964. gada 1. janvāris. Dzimšanas vieta: Ntoke ciems, Ntenjeru Sub County, Kayunga apgabals, Uganda. Amats: a) Apvienoto Demokrātisko spēku (ADF) vadītājs, b) Apvienoto Demokrātisko spēku komandieris. Valstspiederība: Ugandas. Papildu informācija: Saskaņā ar neoficiālām un oficiālām ziņām, tostarp ANO DP KDR Sankciju komitejas ekspertu grupas ziņojumiem, Jamil Mukulu ir militārais vadītājs Apvienotajiem demokrātiskajiem spēkiem (ADF) – ārzemju bruņotai grupai, kas darbojas KDR un kavē ADF kaujinieku atbruņošanos, brīvprātīgu repatriāciju vai pārcelšanos, kā minēts Rezolūcijas Nr. 1857 (2008) 4. punkta b) apakšpunktā. ANO DP KDR Sankciju komitejas ekspertu grupa ir ziņojusi, ka Mukulu ir vadījis un materiāli atbalstījis ADF – bruņotu grupu, kas darbojas KDR teritorijā. Saskaņā ar vairākiem avotiem, tostarp ANO DP KDR Sankciju komitejas ekspertu grupas ziņojumiem, Jamil Mukulu arī ir turpinājis ietekmēt notikumu vietā izvietoto ADF spēku politiku, finansējis, tieši komandējis un kontrolējis to darbību, tostarp uzraudzījis saiknes ar starptautiskiem teroristu tīkliem. 5. panta 1. punkta b) apakšpunktā minētais paziņošanas datums: 12.10.2011.

26. Ntabo Ntaberi Sheka . Dzimšanas datums: 1976. gada 4. aprīlis. Dzimšanas vieta: Valikales (Walikale) teritorija, Kongo Demokrātiskā Republika. Amats: Augstākais virspavēlnieks, Nduma Defence for Congo, Mayi Mayi Sheka grupa. Valstspiederība: Kongo. Papildu informācija: Ntabo Ntaberi Sheka, Mayi Mayi Sheka grupas politiskās nodaļas augstākais virspavēlnieks, ir politiskais vadītājs Kongo bruņotai grupai, kas kavē kaujinieku atbruņošanos, demobilizāciju un reintegrāciju. Mayi Mayi Sheka ir Kongo izvietota kaujinieku grupa, kas darbojas no Valikales teritorijas bāzēm Kongo Demokrātiskās Republikas austrumos. Mayi Mayi Sheka grupa ir veikusi uzbrukumus raktuvēm Kongo Demokrātiskās Republikas austrumos, tostarp ir pārņēmusi Bisiye raktuves un veikusi izspiešanu no vietējiem iedzīvotājiem. Ntabo Ntaberi Sheka ir arī nopietni pārkāpis starptautiskos tiesību aktus attiecībā uz bērniem. No 2010. gada 30. jūlija līdz 2. augustamNtabo Ntaberi Sheka ir plānojis un pavēlējis veikt virkni uzbrukumu Valikales teritorijā, lai sodītu vietējos iedzīvotājus, ko apvainoja sadarbībā ar Kongo valdības spēkiem. Šo uzbrukumu laikā tika izvaroti un nolaupīti bērni, kurus pakļāva piespiedu darbam un cietsirdīgai, necilvēcīgai vai pazemojošai attieksmei. Mayi Mayi Sheka kaujinieku grupa arī piespiedu kārtā vervē zēnus un pēc vervēšanas kampaņām patur viņus savās militārajās struktūrās. 5. panta 1. punkta b) apakšpunktā minētais paziņošanas datums: 28.11.2011.

▼M12

27. Sultani Makenga (alias a) Colonel Sultani Makenga, b) Emmanuel Sultani Makenga). Dzimšanas datums: 1973. gada 25. decembris. Dzimšanas vieta: Rutshuru, Kongo Demokrātiskā Republika. Valstspiederība: kongojietis. Papildu informācija: Kongo Demokrātiskajā Republikā darbojošās 23. marta kustības (Mouvement du 23 Mars – M23) grupas militārais vadītājs. Regulas 5. panta 1. punkta b) apakšpunktā minētais paziņošanas datums: 12.11.2012.

28. Baudoin Ngaruye Wa Myamuro (alias Colonel Baudoin Ngaruye). Dzimšanas datums: 1978. gads. Dzimšanas vieta: Lusamambo, Lubero teritorija, Kongo Demokrātiskā Republika. Papildu informācija: 23. marta kustības (Mouvement du 23 Mars – M23) militārais vadītājs. FARDC identifikācijas numurs: 1-78-09-44621-80. Regulas 5. panta 1. punkta b) apakšpunktā minētais paziņošanas datums: 30.11.2012.

29. Innocent Kaina (alias a) Colonel Innocent Kaina, b) India Queen). Dzimšanas vieta: Bunagana, Rutshuru teritorija, Kongo Demokrātiskā Republika. Regulas 5. panta 1. punkta b) apakšpunktā minētais paziņošanas datums: 30.11.2012.

▼M13

30. Eric Badege . Dzimšanas datums: 1971. gads. Regulas 5. panta 1. punkta b) apakšpunktā minētais paziņošanas datums: 31.12.2012.

31. Jean-Marie Lugerero Runiga . Dzimšanas datums: aptuveni 1960. gads. Regulas 5. panta 1. punkta b) apakšpunktā minētais paziņošanas datums: 31.12.2012.

▼M10

B. JURIDISKAS PERSONAS, VIENĪBAS UN STRUKTŪRAS

1. Butembo Airlines (alias BAL). Adrese: Butembo, DRC. Cita informācija: kopš 2008. gada decembra vairs nav gaisa kuģa darbības licences KDR. 5. panta 1. punkta b) apakšpunktā minētais paziņošanas datums: 13.4.2007.

2. Congomet Trading House . Adrese: Butembo, North Kivu, DRC. Cita informācija: a) vairs nedarbojas kā zelta tirdzniecības uzņēmums Butembo, Ziemeļkivu; b) agrāk saukta par CONGOCOM. 5. panta 1. punkta b) apakšpunktā minētais paziņošanas datums: 13.4.2007.

3. Compagnie Aérienne des Grands Lacs (CAGL), (alias Great Lakes Business Company (GLBC)). Adrese: a) CAGL: Avenue President Mobutu, Goma, (CAGL ir birojs arī Gisenyi, Ruandā); b) GLBC: PO Box 315, Goma, DRC (GLBC ir birojs arī Gisenyi, Ruandā). 5. panta 1. punkta b) apakšpunktā minētais paziņošanas datums: 13.4.2007.

4. Machanga Ltd . Adrese: Kampala, Uganda. Cita informācija: a) zelta eksporta uzņēmums (direktori: Rajendra Kumar Vaya kungs un Hirendra M. Vaya kungs); b) Machanga piederošos līdzekļus, kas atradās Emirates Gold kontā, 2010. gadā iesaldēja Bank of Nova Scotia Mocatta (Apvienotā Karaliste). 5. panta 1. punkta b) apakšpunktā minētais paziņošanas datums: 13.4.2007.

5. Tous Pour la Paix et le Développement (alias TPD). Adrese: Goma, North Kivu, DRC. Cita informācija: a) TPD ir nevalstiska organizācija; b) Goma, provinciālās komitejas Dienvidkivu, Austrumkasai un Maniemā; c) oficiāli pārtraukta darbība kopš 2008. gada; d) praksē – kopš 2011 gada jūnija TPD biroji darbojas un ir iesaistīti lietās, kas attiecas uz iekšzemē pārvietotu personu atgriešanos, kopienu saskaņas veicināšanas iniciatīvām, ar zemi saistītu konfliktu risināšanā utt. 5. panta 1. punkta b) apakšpunktā minētais paziņošanas datums: 10.11.2005.

6. Uganda Commercial Impex (UCI) Ltd . Adrese: a) Kajoka Street, Kisemente, Kampala, Uganda; b) PO Box 22709, Kampala, Uganda. Cita informācija: a) zelta eksporta uzņēmums (agrākie direktori: Kunal Lodhia un J.V. Lodhia); b) 2011. gada janvārī Ugandas varas iestādes ziņoja komitejai, ka pēc Emirates Gold finanšu līdzekļu atbrīvošanas tas nomaksāja UCI parādu Crane bankai Kampalā, tādējādi pilnībā slēdzot tā kontus. 5. panta 1. punkta b) apakšpunktā minētais paziņošanas datums: 13.4.2007.

▼M13

7. Forces Democratiques De Liberation Du Rwanda (alias a) FDLR, b) Force Combattante Abacunguzi, c) FOCA, d) Combatant Force for the Liberation of Rwanda). E-pasta adreses: Fdlr@fmx.de; fldrrse@yahoo.fr; fdlr@gmx.net. Atrašanās vieta: Ziemeļu un Dienvidu Kivu, Kongo Demokrātiskā Republika. Regulas 5. panta 1. punkta b) apakšpunktā minētais paziņošanas datums: 31.12.2012.

8. M23 (alias Mouvement Du 23 Mars). Regulas 5. panta 1. punkta b) apakšpunktā minētais paziņošanas datums: 31.12.2012.

▼B









II PIELIKUMS

Regulas 3., 4., 5. un 6. pantā minēto kompetento iestāžu saraksts

BELĢIJA

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BULGĀRIJA

Министерство на финансите

ул. “Г.С. Раковски” № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 “G.S. Rakovsky” street

Sofia 1000

Tālr.: (359-2) 985 91

Fakss: (359-2) 988 1207

E-pasts: feedback@minfin.bg

▼B

ČEHIJAS REPUBLIKA

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

DĀNIJA

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

VĀCIJA

Attiecībā uz līdzekļu iesaldēšanu:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Attiecībā uz tehnisko palīdzību:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

IGAUNIJA

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

GRIEĶIJA

A. Aktīvu iesaldēšana

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Importa – eksporta ierobežojumi

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

SPĀNIJA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

FRANCIJA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

▼M15

HORVĀTIJA

Ministarstvo vanjskih i europskih poslova

Uprava za multilateralne poslove i globalna pitanja

Trg N. Š. Zrinskog 7-8

10 000 Zagreb

Tālr.: + 385 14569952

Fakss: + 385 14597416

▼B

ĪRIJA

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ITĀLIJA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

KIPRA

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LATVIJA

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LIETUVA

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LUKSEMBURGA

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

UNGĀRIJA

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt. 85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt. 85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

NĪDERLANDE

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

AUSTRIJA

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

POLIJA

Galvenā iestāde:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Koordinējošā iestāde:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGĀLE

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

RUMĀNIJA

Ministerul Afacerilor Externe

Aleea Alexandru, nr. 31

Sector 1, București

Tālr.: (40) 21 319 2183

Fakss: (40) 21 319 2226

e-pasts: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tālr.: (40) 21 319 9743

Fakss: (40) 21 312 1630

e-pasts: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tālr.: (40) 21 231 02 62

Fakss: (40) 21 312 05 13

▼B

SLOVĒNIJA

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVĀKIJA

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

SOMIJA

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ZVIEDRIJA

3. un 4. pants:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

5. un 6. pants:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

APVIENOTĀ KARALISTE

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

▼M12

Adrese paziņojumu nosūtīšanai Eiropas Komisijai:

European Commission

Service for Foreign Policy Instruments (FPI)

Office EEAS 02/309

B-1049 Bruxelles/Brussel (Belgium)

e-pasts: relex-sanctions@ec.europa.eu.